
E L Ő T E R J E S Z T É S

Sülysáp Nagyközség Önkormányzata Képviselő-testületének

2013. június 20-án tartandó munkaterv szerinti ülésére

5. napirendhez

Tárgy: I. számú fogászati körzet praxisjogának átadása
Tisztelt Képviselő-testület!
Dr. Kerekes Sándor, az I. számú fogorvosi körzetet ellátó háziorvosunk bejelentette, hogy praxisát át kívánja adni lányának, Dr. Kerekes Zsuzsannának.

Az önálló orvosi tevékenységről szóló 2000. évi II. törvény (Eütv.) 2/A. §-a szerint

(1) A praxisjog
 elidegenítésére vonatkozó szándékát - a praxisjogot megszerezni kívánó orvost is megjelölve - az azt elidegeníteni kívánó személy bejelenti az adott praxisjoggal érintett települési önkormányzatnak.

(2) Amennyiben az (1) bekezdés szerinti önkormányzat

a) a praxisjogot megszerezni kívánó orvossal - a praxisjog megszerzése esetén - az adott körzetben a 2/B. § szerinti feladat-ellátási szerződést kíván kötni, erről a felek előszerződést kötnek,

b) nem kíván a praxisjogot megszerezni kívánó orvossal az adott körzetben a 2/B. § szerinti feladat-ellátási szerződést kötni, erről nyilatkoznia kell.

Az Eütv. 2/B. § (1) bekezdése szerint a praxisjoggal rendelkező háziorvos és az adott praxisjoggal érintett települési önkormányzat közötti feladat-ellátási szerződés (a továbbiakban: feladat-ellátási szerződés) legalább az alábbiakat tartalmazza:

a) a felek megnevezése, a személyes ellátásra kötelezett orvos megnevezésével,

b) a praxisjoggal érintett körzet meghatározása,

c) a felek kötelezettségeinek meghatározása, ideértve a települési önkormányzatnak a fenntartáshoz történő hozzájárulására vonatkozó szabályokat,

d) a rendelési idő meghatározása,

e) az ügyeletben történő részvételre vonatkozó rendelkezések,

f) a helyettesítésre vonatkozó rendelkezések,

g) az ellátás nyújtásában részt vevő egészségügyi szakdolgozókra vonatkozó rendelkezések,

h) a szerződés időtartama,

i) a felmondásra vonatkozó rendelkezések,

j) a kártérítésre, kártalanításra vonatkozó rendelkezések.

(2) A feladat-ellátási szerződés legrövidebb időtartama 5 év.

Mindezek alapján – figyelembe véve, hogy Dr. Kerekes Zsuzsanna évek óta működik fogorvosként Sülysápon, és munkájával kapcsolatosan semmilyen panasz nem merült fel, sőt intézményeinkkel kimondottan jó az együttműködése – javaslom a tisztelt Képviselő-testületnek, hogy járuljon hozzá a praxis átadásához, és az ezzel kapcsolatos szerződések megkötéséhez.
…/2013. (VI. 20.) ÖKT határozati javaslat

Sülysáp Nagyközség Önkormányzatának Képviselő-testülete az önálló orvosi tevékenységről szóló 2000. évi II. törvény (Eütv.) 2/A. § (1)-(2) bekezdése alapján 

1./ hozzájárul ahhoz, hogy Dr. Kerekes Sándor (orvosi pecsétszáma: 28932) a Sülysáp I. számú fogorvosi körzet (OEP azonosító: 130096051) praxisjogát Dr. Kerekes Zsuzsanna (orvosi pecsétszáma: 71613) részére átadja;
2./ felkéri és felhatalmazza a polgármestert, hogy a szükséges előszerződést, majd pedig az Eütv. szerinti feladat-ellátási szerződést kösse meg.
Határidő: azonnal

Felelős: polgármester

Sülysáp, 2013. május 17.


Horinka László s.k.


polgármester

� Praxisjog: az egészségügyi államigazgatási szerv által az önálló orvosi tevékenység nyújtására jogosító engedélyben foglalt jog, amely alapján önálló orvosi tevékenység területi ellátási kötelezettséggel a települési önkormányzat rendeletében meghatározott körzetben végezhető. Önálló orvosi tevékenység: a területi ellátási kötelezettség körében a háziorvos, a házi gyermekorvos, a fogorvos által nyújtott egészségügyi ellátás. 

